ai4bharat/Pralekha huggingface dataset:
পরিবেশওঅরণ্যমন্ত্রক
শস্যের অবশিষ্টাংশ ব্যবহারের জন্য বিভিন্ন কারখানা গড়ে তুলতে প্রয়োজনীয় অর্থ সাহায্যের নীতি-নির্দেশিকা প্রকাশ করেছেন কেন্দ্রীয় পরিবেশ, বন ও জলবায়ু পরিবর্তন মন্ত্রী
নয়াদিল্লি, ১৩ অক্টোবর, ২০২২
শস্যের অবশিষ্টাংশ- যা নাড়া নামে পরিচিত, তা পোড়ানো বন্ধ করে পরিবেশ দূষণ রোধে বিভিন্ন পদক্ষেপ নেওয়া হয়েছে। নানা কাজে এর ব্যবহার বাড়াতে সরকার উদ্যোগী হয়েছে। শস্যের অবশিষ্টাংশকে নির্দিষ্ট আকারে কেটে তা গবাদি পশুর খাদ্য হিসেবে ব্যবহার করা অথবা ওই অবশিষ্টাংশকে জ্বালানীর কাজে লাগানোর জন্য কৃষকদের উৎসাহিত করা হচ্ছে। এর জন্য কৃষকরা যাতে প্রয়োজনীয় সরঞ্জাম কিনতে পারেন, সরকার সে বিষয়ে পরিকল্পনা করেছে।
কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী ভূপেন্দ্র যাদব নতুন সরঞ্জাম কিনে প্রয়োজনীয় শিল্প গড়ে তুলতে সরকারি সাহায্যের নীতি-নির্দেশিকা প্রকাশ করেছেন। শস্যের অবশিষ্টাংশকে না পুড়িয়ে তা কিভাবে অন্য কাজে ব্যবহার করা যায় এই বিষয়ে আয়োজিত কর্মশালায় মন্ত্রী নির্দেশিকাটি প্রকাশ করেন। কেন্দ্রীয় পরিবেশ দূষণ পর্ষদ এটি তৈরি করেছে। এর ফলে জাতীয় রাজধানী অঞ্চল দিল্লি, পাঞ্জাব, হরিয়ানা, রাজস্থান এবং উত্তরপ্রদেশ সহ উত্তর ভারতের যেসব রাজ্যে নাড়া পোড়ানোর ফলে পরিবেশ দূষণের সমস্যা দেখা দেয়, সেই রাজ্যগুলির এই সমস্যার সমাধান করতে এর ফলে সুবিধা হবে। নতুন এই নির্দেশিকা অনুযায়ী শুকনো খড় তৈরির জন্য কেউ যদি শিল্প গড়তে চান তাহলে তাকে প্রতি ঘণ্টায় ১ টন খড় উৎপাদনকারী যন্ত্রের জন্য সর্বোচ্চ ১৪ লক্ষ টাকা অনুদান দেওয়া হবে। এক্ষেত্রে শিল্প গড়ার জন্য সর্বোচ্চ ৭০ লক্ষ টাকা অনুদান পাওয়া যাবে।
জ্বালানীর জন্য শস্যের অবশিষ্টাংশের প্রয়োজনীয় উপাদানে পরিণত করার যন্ত্র কেনার ক্ষেত্রে সর্বোচ্চ ১ কোটি ৪০ লক্ষ টাকা অনুদান বাবদ দেওয়া হবে। এই কাজে যেসব যন্ত্র প্রতি ঘণ্টায় ১ টন জ্বালানী উৎপাদন করতে পারবে সেগুলি কেনার জন্য ২৮ লক্ষ টাকা অনুদান দেওয়া হবে। পরিবেশ, বন ও জলবায়ু মন্ত্রক প্রকল্প বাস্তবায়নের জন্য ৫০ কোটি টাকার তহবিলের সংস্থান করেছে। মন্ত্রক ইতোমধ্যেই ইথানল উৎপাদনের জন্য ১৯০টি সংস্থাকে পরিবেশগত ছাড়পত্র দিয়েছে। শ্রী যাদব জানান, হরিয়ানার পানিপথে ইথানল উৎপাদনের যে কারখানাটি প্রধানমন্ত্রী শ্রী নরেন্দ্র মোদী জাতির উদ্দেশে উৎসর্গ করেছেন সেই কারখানা থেকে প্রতি বছর প্রায় ২ লক্ষ মেট্রিক টন জ্বালানীর উপাদান উৎপন্ন হবে বলে আশা করা যায়।
PG/CB/NS
(Visitor Counter : 134
তথ্যওসম্প্রচারমন্ত্রক
৫২ তম ইফি ২০-২৮ নভেম্বর গোয়াতে আয়োজিত হবে
শ্রী প্রকাশ জাভড়েকর ৫২ তম ইফি-র পোস্টার উন্মোচন করেছেন
নতুন দিল্লি, ৫ জুলাই, ২০২১
কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর আজ ৫২তম ভারত আন্তর্জাতিক চলচ্চিত্র উৎসবের  পোস্টার ও নীতি-নির্দেশিকা প্রকাশ করেছেন। আন্তর্জাতিক এই চলচ্চিত্র উৎসব ২০-২৮ নভেম্বর গোয়ায় আয়োজিত হবে।
ভারত আন্তর্জাতিক চলচ্চিত্র উৎসবকে এশিয়ার প্রাচীনতম এবং ভারতের সর্ব বৃহৎ আন্তর্জাতিক চলচ্চিত্র উৎসব হিসেবে গণ্য করা হয়। গতবছর ৫১ তম আন্তর্জাতিক চলচ্চিত্র উৎসব হাইব্রিড বা ভার্চুয়াল পদ্ধতিতে সফল ভাবে আয়োজন করা সম্ভব হয়েছিল। তাই এবারও এই চলচ্চিত্র উৎসব ভার্চুয়াল পদ্ধতিতেই আয়োজন করা হবে। যৌথ ভাবে এই চলচ্চিত্র উৎসব আয়োজনের দায়িত্বে রয়েছে তথ্য ও সম্প্রচার মন্ত্রকের ডায়রেক্টরেট অফ ফিল্ম ফেস্টিভ্যাল, গোয়া সরকার এবং ভারতীয় চলচ্চিত্র শিল্প।
ইফি ইতিমধ্যেই ইন্টারন্যাশনাল ফেডারেশন অফ ফিল্ম প্রোডিউসার্স অ্যাসোসিয়েশনের স্বীকৃতি পেয়েছে। প্রতি বছর এই চলচ্চিত্র উৎসবে দেশ-বিদেশের শিল্প নৈপুণ্যে সমৃদ্ধ সেরা চলচ্চিত্রগুলি দেখানো হয়।
৫২তম ভারত আন্তর্জাতিক চলচ্চিত্র উৎসবের প্রতিযোগিতা বিভাগে অংশগ্রহণের প্রক্রিয়া আগামী ৩১ আগস্ট থেকে শুরু হবে।
কিংবদন্তী ভারতীয় চলচ্চিত্র ব্যক্তিত্ব শ্রী সত্যজিৎ রায়ের জন্ম শতবর্ষিকী উপলক্ষে ডায়রেক্টরেট অফ ফিল্ম ফেস্টিভ্যাল এক বিশেষ রেটরোস্পেকটিভ কর্মসূচির মধ্যদিয়ে তাঁকে শ্রদ্ধা জানাবে। প্রবাদ প্রতীম এই চলচ্চিত্র নির্মাতার প্রতি সম্মান ও শ্রদ্ধা জানাতে এবছর থেকে সিনেমায় উৎকর্ষতার স্বীকৃতি স্বরূপ সত্যজিৎ রায় লাইফ টাইম অ্যাচিভমেন্ট অ্যাওয়ার্ড দেওয়া শুরু হচ্ছে।
CG/BD/AS/
(Visitor Counter : 312
সড়কপরিবহণওমহাসড়কমন্ত্রক
জাতীয় মহাসড়ক কর্তৃপক্ষ স্থানীয় স্তরে বিশেষজ্ঞদের মতামত পাওয়ার জন্য ২০০টি শীর্ষস্থানীয় প্রতিষ্ঠানের সঙ্গে সহযোগিতার ভিত্তিতে স্থানীয় স্তরে বিশেষজ্ঞদের মত গ্রহণ করবে
নয়াদিল্লী, ২০ নভেম্বর, ২০২০
জাতীয় মহাসড়কে আন্তর্জাতিক মানের নেটওয়ার্ক তৈরি করতে এবং প্রযুক্তি বিদ্যার প্রতিষ্ঠানগুলির সঙ্গে শিল্পের মধ্যে মেলবন্ধনের জন্য জাতীয় মহাসড়ক কর্তৃপক্ষ দেশের শীর্ষস্থানীয় প্রতিষ্ঠানগুলির সঙ্গে সহযোগিতার ভিত্তিতে স্থানীয় স্তরে বিশেষজ্ঞদের মত গ্রহণ করবে। জাতীয় মহাসড়ক কর্তৃপক্ষ জানিয়েছে ১৮টি আইআইটি, ২৬টি এনআইটি এবং ১৯০টি বিখ্যাত ইঞ্জিনিয়ারিং কলেজের সঙ্গে তারা চুক্তিবদ্ধ হয়েছে। এ ক্ষেত্রে তারা অপ্রত্যাশিত সাড়া পেয়েছে। প্রায় ২০০টি প্রতিষ্ঠানের সঙ্গে ইতিমধ্যে সমঝোতাপত্র স্বাক্ষরিত হয়েছে।
প্রাতিষ্ঠানিক সামাজিক দায়বদ্ধতার আওতায় এইসব শিক্ষা প্রতিষ্ঠান নিকটবর্তী জাতীয় সড়কের কিছু অংশের দায়িত্ব গ্রহণ করবে। এর ফলে এই সব প্রতিষ্ঠানের শিক্ষক-শিক্ষিকা, গবেষক এবং ছাত্রছাত্রীরা ওই অংশের বিভিন্ন সমস্যার কথা জানতে পারবেন এবং তাঁরা তাঁদের উদ্ভাবনমূলক বিভিন্ন পদ্ধতি এখানে প্রয়োগ করতে পারবেন। মূলত পথ-নিরাপত্তা, সড়ক রক্ষণাবেক্ষণ, সড়ক ব্যবহারের সময় আরামপ্রদ সফর, বিভিন্ন জায়গায় যানজটের সমস্যা দূর করা, দূর্ঘটনাপ্রবণ এলাকা শনাক্ত করে উপযুক্ত ব্যবস্থা নেওয়া এবং নতুন নতুন প্রযুক্তি ব্যবহার করা এই উদ্যোগের মূল লক্ষ্য। এরফলে বর্তমান মহা সড়কগুলিতে যান চলাচলে সুবিধা হবে।
জাতীয় সড়ক কর্তৃপক্ষ স্নাতক স্তরে ২০ জন এবং স্নাতকোত্তর স্তরে ২০ জন ছাত্রছাত্রীকে শিক্ষানবীশ কর্মসূচির আওতায় স্টাইপেন্ড দেবে। এরফলে জাতীয় মহাসড়ক কর্তৃপক্ষ এবং সংশ্লিষ্ট শিক্ষা প্রতিষ্ঠান- দুই পক্ষই লাভবান হবে।
প্রতিরক্ষামন্ত্রক
ন্যাশনাল ডিফেন্স কলেজের হিরকজয়ন্তী বর্ষ উদযাপন
নতুন দিল্লি, ৪ নভেম্বর, ২০২০
ন্যাশনাল ডিফেন্স কলেজ  হিরকজয়ন্তী বর্ষ উদযাপন উপলক্ষ্যে ৫ ও ৬ই নভেম্বর ২ দিনের একটি ওয়েবিনার আয়োজন করতে চলেছে। ওয়েবিনারের মূল বিষয় ভারতের জাতীয় নিরাপত্তা – এক দশক এগিয়ে। প্রতিরক্ষা সচিব ড. অজয় কুমার এবং এনডিসি-র কম্যান্ডেন্ট এয়ার মার্শল ডি. চৌধুরী আজ নতুন দিল্লিতে এক সাংবাদিক সম্মেলনে একথা জানান।
ড. অজয় কুমার বলেন, মেধা ও বিচক্ষণতার বিকাশে তথা সেনাবাহিনীর ও সিভিল সার্ভিসের মুষ্ঠিমেয় কয়েকজন সিনিওর আধিকারিকদের কৌশলগত প্রশিক্ষণের দিক থেকে এনসিডি, বিশ্বের অন্যতম একটি অগ্রণী প্রতিষ্ঠান। এই প্রতিষ্ঠানে বিদেশের সেনাবাহিনীর আধিকারিক ও সিভিল সার্ভিসের আধিকারিকরা প্রশিক্ষণ নিয়ে থাকেন। ১৯৬০ সালে মোট ২১জন আধিকারিককে নিয়ে এনডিসি-র প্রথম কোর্সের সূচনা হয়েছিল। হিরকজয়ন্তী বর্ষে এনডিসি-তে প্রশিক্ষণরত এধরণের আধিকারিক সংখ্যা ১০০। এর মধ্যে ৭৫জন ভারতীয় এবং ২৫ জন বন্ধুমনোভাবাপন্ন রাষ্ট্রগুলির। তিনি আরো বলেন, সেনাবাহিনী ও সিভিল সার্ভিস উভয় ক্ষেত্রেই মর্যাদাপূর্ণ এই প্রতিষ্ঠানের বিভিন্ন কোর্স থেকে উত্তীর্ণ প্রাক্তণীরা জনজীবনের বিভিন্ন ক্ষেত্রে যুক্ত থেকেছেন। বর্তমানে এই প্রতিষ্ঠানের প্রাক্তণীদের মধ্যে রয়েছেন, চিফ অফ ডিফেন্স স্টাফ, ২ জন রাজ্যপাল, বর্তমান জাতীয় নিরাপত্তা উপদেষ্টা, ২ জন নির্বাচন কমিশনার, ৩০ জন সেনা আধিকারিক, ৭৪ জন ফরেন সার্ভিস আধিকারিক, ২০জনের বেশি রাষ্ট্রদূত, ৪ জন প্রতিরক্ষা সচিব এবং ৫ জন বিদেশ সচিব।
২ দিনের এই ওয়েবিনারের মূল ভাবনা ভারতের জাতীয় নিরাপত্তা – এক দশক এগিয়ে শীর্ষক বিষয়ে আগামীকাল মূল ভাষণ দেবেন প্রতিরক্ষামন্ত্রী শ্রী রাজনাথ সিং।
প্রতিরক্ষা সচিব ড. অজয় কুমার সাংবাদিক সম্মেলনে আরো জানান, ভারতের বন্ধুমনোভাবাপন্ন দেশগুলির কাছ থেকে এই প্রতিষ্ঠানে অধ্যায়নের জন্য চাহিদা বাড়তে থাকায় প্রতিরক্ষা মন্ত্রক, ২০২১ সালে ন্যাশনাল ডিফেন্স কলেজের আসন সংখ্যা ১০০ থেকে বাড়িয়ে ১১০ করার এবং ২০২২ সালে আসন সংখ্যা বাড়িয়ে ১২০ করার সিদ্ধান্ত নিয়েছে। এই প্রেক্ষিতে প্রতিষ্ঠানের প্রয়োজনীয় পরিকাঠামো গড়ে তোলা হচ্ছে। এর ফলে প্রতিবেশী মায়ানমার, নেপাল, বাংলাদেশের পাশাপাশি উজবেকিস্তান, তাজিকিস্তান, ফিলিপিন্স, ইন্দোনেশিয়া ও মালদ্বীপের আরো বেশি সংখ্যক আধিকারিকরা এখানে অধ্যায়নের সুযোগ পাবেন।
ন্যাশনাল ডিফেন্স কলেজের কম্যান্ডেন্ট এয়ার মার্শাল ডি. চৌধুরী জানিয়েছেন, কোভিড – ১৯ জটিলতা সত্ত্বেও প্রতিষ্ঠানের কর্মসূচী অনলাইনে গত মার্চ থেকে কোনো রকম কাটছাট ছাড়াই পরিচালিত হয়েছে।
CG/BD/SFS
(Visitor Counter : 110
প্রধানমন্ত্রীরদপ্তর
প্রাক্তন প্রধানমন্ত্রী মোরারজিভাই দেশাই-এর প্রতি প্রধানমন্ত্রীর শ্রদ্ধা নিবেদন
নতুনদিল্লি, ২৮শে ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী শ্রী মোরারজিভাই দেশাইকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন,
“আমাদের প্রাক্তন প্রধানমন্ত্রী শ্রী মোরারজি দেশাইকে আমি শ্রদ্ধা জানাই। দেশ গড়ার কাজে তাঁর বিপুল অবদানের জন্য সকলে তাঁকে সম্মান করেন। ভারতকে আরও সমৃদ্ধশালী করার জন্য তিনি নানা উদ্যোগ গ্রহণ করেন। তিনি জনজীবনে সততা বজায় রাখার উপর গুরুত্ব দিতেন”।
CG/CB/SB
(
প্রধানমন্ত্রীরদপ্তর
ফ্রান্স, আরব আমীরশাহী এবং বাহরিন সফরে রওনা হওয়ার আগে প্রধানমন্ত্রীর বার্তা
নয়াদিল্লি, ২২ আগস্ট, ২০১৯
আমি আগামী ২২ – ২৬শে অগাস্ট ফ্রান্স, আরব আমীরশাহী এবং বাহারিন সফর করবো। ফ্রান্সে আমার সফর শক্তিশালী কৌশলগত অংশীদারিত্বের প্রতিফলন, যাকে আমাদের দুটি দেশই গভীরভাবে মূল্য দেয় এবং ভাগ করে নেয়। ২২ এবং ২৩শে অগাস্ট, ২০১৯ ফ্রান্সে দ্বিপাক্ষিক বৈঠকে যোগ দেবো। এর মধ্যে রাষ্ট্রপতি ম্যাক্রোঁ’র সঙ্গে শিখর বৈঠক এবং প্রধানমন্ত্রী ফিলিপের সঙ্গে একটি বৈঠক আছে। ভারতীয় সম্প্রদায়ের সঙ্গে আমি কথা বলবো। ১৯৫০ ও ১৯৬০ – এ ফ্রান্সে দুটি এয়ার ইন্ডিয়া বিমান ধ্বংসে নিহতদের স্মরণে একটি স্মারক উৎসর্গ করবো।
এরপর, ২৫ ও ২৬শে অগাস্ট রাষ্ট্রপতি ম্যাক্রোঁ’র আমন্ত্রণে জি-৭ শিখর সম্মেলনে আমন্ত্রিত সদস্য হিসাবে যোগ দেবো। পরিবেশ, জলবায়ু, সমুদ্র এবং ডিজিটাল ট্রান্সফরমেশন নিয়ে আলোচনা হবে এই সম্মেলনে।
ভারত ও ফ্রান্সের দ্বিপাক্ষিক সম্পর্ক অত্যন্ত সুন্দর। এই সম্পর্ক আরও বৃদ্ধি পেয়েছে বিশ্ব তথা দু’দেশের শান্তি ও প্রগতি বৃদ্ধিতে সহযোগিতা সম্পর্কে একই ভাবনার ফলে। আমাদের শক্তিশালী কৌশলগত এবং অর্থনৈতিক অংশীদারিত্ব বৃদ্ধি পেয়েছে সন্ত্রাসবাদ, জলবায়ু পরিবর্তন ইত্যাদি সম্পর্কে বিশ্ব জোড়া উদ্বেগ বিষয়ে যৌথ ভাবনায়। আমি বিশ্বাসী যে, এই সফর আমাদের দীর্ঘদিনের মূল্যবান বন্ধুত্ব আরও বৃদ্ধি করবে, দু’দেশের পারস্পরিক উন্নতি, শান্তি ও প্রগতির জন্য।
২৩ ও ২৪শে অগাস্ট আরব আমীরশাহী সফরের সময় আমি তাকিয়ে আছি আবুধাবির মহামান্য ক্রাউন প্রিন্স শেখ মহম্মদ বিন জায়েদ আল নাহিয়ানের সঙ্গে দ্বিপাক্ষিক সম্পর্ক এবং আঞ্চলিক ও আন্তর্জাতিক নানা বিষয়ে আলোচনার দিকে।
এছাড়াও আমি তাকিয়ে আছি, মহাত্মা গান্ধীর সার্ধশত জন্মবার্ষিকী উপলক্ষে মহামান্য ক্রাউন প্রিন্সের সঙ্গে একযোগে স্মারক ডাকটিকিট প্রকাশ করার দিকে। এই সফরে আরব আমীরশাহী সরকারের দেওয়া সর্বোচ্চ নাগরিক সম্মান অর্ডার অফ জায়েদ গ্রহণ করা হবে আমার পক্ষে সম্মানের ব্যাপার। এছাড়াও আমি আনুষ্ঠানিকভাবে রুপে কার্ডের সূচনা করবো, বিদেশেও নগদ বিহীন লেনদেনের নেটওয়ার্ক বিস্তৃত করার লক্ষ্যে।
ভারত ও আরব আমীরশাহীর মধ্যে নিয়মিত উচ্চ পর্যায়ের আলোচনা প্রমাণ করে আমাদের মূল্যবান সম্পর্ককে। আরব আমীরশাহী আমাদের তৃতীয় বৃহত্তম বাণিজ্য সহযোগী এবং চতুর্থ বৃহত্তম অপরিশোধিত তেল সরবরাহকারী দেশ। এই ঐক্যের গুণগত বৃদ্ধি আমাদের বৈদেশিক নীতির সাফল্য। আমার এই সফর আরব আমীরশাহীর সঙ্গে বহুমুখী দ্বিপাক্ষিক মৈত্রীকে আরও জোরদার করবে।
২৪ ও ২৫শে অগাস্ট, ২০১৯ আমি বাহারিন সফর করবো। ওই দেশে এই প্রথম ভারতের কোনও প্রধানমন্ত্রী যাচ্ছেন। আমি তাকিয়ে আছি, সেদেশের প্রধানমন্ত্রী মহামান্য প্রিন্স শেখ খলিফা বিন সলমন আল খালিফার সঙ্গে দ্বিপাক্ষিক সম্পর্ক বৃদ্ধির উপায় নিয়ে আলোচনা করার জন্য এবং আঞ্চলিক ও আন্তর্জাতিক স্তরে পারস্পরিক বোঝাপড়ার বিষয়গুলি নিয়েও আলোচনা করার দিকে। এছাড়াও আমি বাহারিনের রাজা মহামান্য শেখ হামাদ বিন ইসা আল খালিফা এবং অন্য নেতাদের সঙ্গেও বৈঠক করবো।
এই সুযোগে আমি ভারতীয় বংশোদ্ভূতদের সঙ্গেও কথা বলবো। উপসাগরীয় অঞ্চলে পবিত্র জন্মাষ্টমী উৎসবের প্রাক্কালে প্রাচীনতম শ্রীনাথজীর মন্দিরটির সংস্কার কাজের সূচনায় উপস্থিত থাকতে পারাটাও আমি আশীর্বাদ বলে মনে করি। আমার বিশ্বাস, এই সফর বিভিন্ন ক্ষেত্রে আমাদের সম্পর্ককে আরও গভীর করবে।
CG/AP/SB
(Visitor Counter : 125
সাংস্কৃতিক মন্ত্ৰালয়
শ্ৰী প্ৰহ্লাদ সিং পেটেলে সাক্ষাৎ কৰিলে দ্ৰুপকা অৰ্ডাৰৰ কুং ফু নানক
কুং ফু নানে নায়কসূলভ মানৱ অধিকাৰ কাৰ্যৰ বাবে এছিয়া ছ’চাইটীজ গেম চেঞ্জাৰ এৱাৰ্ড লাভ কৰাত শ্ৰী পেটেলৰ অভিনন্দন
কেন্দ্ৰীয় ৰাজ্যিক পৰ্যটন আৰু সাংস্কৃতিক মন্ত্ৰী শ্ৰী প্ৰহ্লাদ সিং পেটেলে আজি নতুন দিল্লীত কুং ফু নানক সাক্ষাৎ কৰে৷ কুং ফু নান হ’ল হিমালয়ৰ কিছু মানৱ অধিকাৰ সক্ৰিয় কৰ্মী যিয়ে মহিলা সৱলীকৰণ তথা হিমালয়ত লিংগ সমতাৰ বিভিন্ন কাৰ্যৰ বাবে ২০১৯ চনৰ ৩০ অক্টোবৰ তাৰিখে নিউয়ৰ্কত সন্মানীয় গেম চেঞ্জাৰ বঁটা লাভ কৰিছে৷
কেন্দ্ৰীয় মন্ত্ৰীগৰাকীয়ে কুং ফু নানক এই সন্মানীয় বঁটা লাভ কৰাৰ বাবে অভিনন্দন জনায় আৰু তেওঁলোকক মহিলা সৱলীকৰণৰ প্ৰকৃত প্ৰতীক বুলি অভিহিত কৰে৷ মন্ত্ৰীগৰাকীয়ে তেওঁলোকৰ টেগ লাইন ‘‘নিজেই নিজৰ নায়ক হোৱা’’ত গভীৰভাৱে আকৃষ্ট হয়৷ তেওঁ কয় যে এই শ্ল’গানে আমাক সকলোকে উৎসাহিত কৰিবলৈ সমৰ্থ হ’ব৷ কুং ফু নানৰ সৈতে বাৰ্তালাপ শ্ৰী পেটেলে তেওঁলোকৰ নামটোৰ অৰ্থ অনুধাৱন কৰিবলৈ সমৰ্থ হয়৷ নানসকলে তেওঁলোকৰ প্ৰথম নামটো ‘জিগমে’ অৰ্থাৎ ‘ভয়হীন’ বুলি ব্যৱহাৰ কৰে৷ মন্ত্ৰীগৰাকীয়ে তেওঁলোকক ভাৰতৰ ভয়হীন জীয়াৰী বুলি অভিহিত কৰে৷
কুং ফু নানসকলে বৌদ্ধ ধৰ্মাৱলম্বীসকলৰ নতুন প্ৰজন্মক প্ৰতিনিধিত্ব কৰে যিয়ে নিজৰ শিক্ষা আৰু প্ৰয়াসেৰে লিংগ সমতা তথা পৰিৱেশৰ হকে মাত মাতি আহিছে৷
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮৮ কোটি ৮৯ লক্ষ ছাড়িয়েছে
১২-১৪ বছর বয়সীদের ২ কোটি ৮৬ লক্ষেরও বেশি টিকার প্রথম ডোজ দেওয়া হয়েছে
ভারতে বর্তমানে সংক্রমিত চিকিৎসাধীনের সংখ্যা ১৮ হাজার ৬৮৪
দেশে গত ২৪ ঘণ্টায় নতুন করে আক্রান্তের সংখ্যা ৩ হাজার ৬৮৮
জাতীয় স্তরে আরোগ্যের হার বর্তমানে ৯৮.৭৪ শতাংশ
সাপ্তাহিক-ভিত্তিতে আক্রান্তের হার ০.৬৬ শতাংশ
নয়াদিল্লি, ৩০ এপ্রিল, ২০২২
ভারতে এ পর্যন্ত ১,৮৮,৮৯,৯০,৯৩৫টি টিকার ডোজ দেওয়া হয়েছে। ১৬ই মার্চ থেকে ১২-১৪ বছর বয়সীদের টিকা দেওয়া শুরু হয়েছে। এ পর্যন্ত ২,৮৬,৯৮,৭১০ জন নাবালক-নাবালিকা টিকার প্রথম ডোজ পেয়েছে। একইভাবে, ১৮-৫৯ বছর বয়সীদের ১০ই এপ্রিল থেকে সতর্কতামূলক ডোজ দেওয়া শুরু হয়েছে।
স্বাস্থ্য কর্মীদের মধ্যে ১,০৪,০৫,১১৬ জন টিকার প্রথম ডোজ, ১,০০,১৬,৫০৫ জন টিকার দ্বিতীয় ডোজ এবং ৪৭,৯৪,৭৭৫ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,১৫,৭১০ জন প্রথম ডোজ, ১,৭৫,৩৯,৩০২ জন দ্বিতীয় ডোজ এবং ৭৫,৯১,৭৫৭ জন সতর্কতামূলক ডোজ পেয়েছেন। ১২-১৪ বছর বয়সীদের মধ্যে প্রথম ডোজ পেয়েছে ২,৮৬,৯৮,৭১০ জন এবং দ্বিতীয় ডোজ ৬৫,৯৯,২১৮ জন পেয়েছে। ১৫-১৮ বছর বয়সীদের মধ্যে প্রথম ডোজ পেয়েছে ৫,৮৪,২৫,৯৯১ জন এবং দ্বিতীয় ডোজ পেয়েছেন ৪,২২,৪০,৪২৮ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,৫৭,১৩,৫৭২ জন এবং দ্বিতীয় ডোজ পেয়েছেন ৪৭,৮১,২২,০৯৪ জন। এছাড়াও, সতর্কতামূলক ডোজ পেয়েছেন ১,৪৮,০৮৪ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২৯,১৪,২৫২ জন। আর দ্বিতীয় ডোজ পেয়েছেন ১৮,৭৯,৪৮,৭০৮ জন। এছাড়াও, সতর্কতামূলক ডোজ পেয়েছেন ৫,১৯,৮৭৬ জন। যাঁদের বয়স ৬০-এর ওপরে তাঁদের মধ্যে ১২,৬৮,৬৩,৯৮৭ জন প্রথম ডোজ, ১১,৭০,৯৭,২০৪ জন দ্বিতীয় ডোজ এবং ১,৪৯,৩১,৬৮৬ জন সতর্কতামূলক ডোজ পেয়েছেন। এ পর্যন্ত দেশে মোট ২,৭৯,৮৬,১৩৮টি সতর্কতামূলক ডোজ দেওয়া হয়েছে।
গত ২৪ ঘণ্টায় নতুন করে সংক্রমিত হয়েছেন ৩ হাজার ৬৮৮ জন। বর্তমানে ১৮ হাজার ৬৮৪ জন চিকিৎসাধীন। দেশে মোট সংক্রমিতের মাত্র ০.০৪ শতাংশ চিকিৎসাধীন।
জাতীয় আরোগ্য লাভের হার ৯৮.৭৪ শতাংশ। গত ২৪ ঘণ্টায় ২ হাজার ৭৫৫ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৫ লক্ষ ৩৩ হাজার ৩৭৭ জন সুস্থ হয়ে উঠেছেন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৪ লক্ষ ৯৬ হাজার ৬৪০টি নমুনা পরীক্ষা করা হয়েছে। এ পর্যন্ত দেশে ৮৩ কোটি ৭৪ লক্ষ ৪২ হাজার ০২৩টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ০.৬৬ শতাংশ এবং দৈনিক সংক্রমণের হারও ০.৭৪ শতাংশ।
CG/CB/SB
(Visitor Counter : 82
প্রতিরক্ষামন্ত্রক
শেষ হ’ল নৌ-কমান্ডার্স সম্মেলন
নয়াদিল্লি, ২৫ এপ্রিল, ২০১৯
নতুন দিল্লিতে প্রথম দ্বিবার্ষিক নৌ-কমান্ডার্স সম্মেলন শেষ হ’ল আজ। গত ২৩শে এপ্রিল থেকে এই সম্মেলন শুরু হয়েছিল। সম্মেলনে তিন দিন ধরে বিভিন্ন বিষয়ের ওপর ফলপ্রসূ আলোচনা হয়।
সম্মেলনে গত ২৩শে এপ্রিল প্রতিরক্ষা মন্ত্রী শ্রীমতী নির্মলা সীতারমন জানান যে, ভারতীয় নৌ-বাহিনী দক্ষতার সঙ্গে যেমন কাজ করছে, তেমনই উপকূল এলাকায় সুরক্ষার কাজও করছে গুরুত্ব সহকারে। তিনি আরও জানান, নৌ-বাহিনী দেশীয় প্রযুক্তিতে বিশেষ গুরুত্ব দিয়েছে এবং সরকারের ‘মেক ইন ইন্ডিয়া’ কর্মসূচিতে যেভাবে যুক্ত হয়েছে, তা প্রশংসনীয়। ডিজিটাল ইন্ডিয়া কর্মসূচির অঙ্গ হিসাবে ‘ডিজিটাল নেভি’ রূপায়ণের ক্ষেত্রে উল্লেখযোগ্য উদ্যোগ নিয়েছে নৌ-বাহিনী। অনুষ্ঠানে প্রতিরক্ষা মন্ত্রী আরও জানান, নৌ-বাহিনীতে আধুনিকীকরণের কাজ চলছে। ভারতীয় নৌ-বাহিনী উপকূলবর্তী অঞ্চলে যে কোনও রকম পরিস্থিতি মোকাবিলা ও সামাল দেওয়ার ক্ষেত্রে যথেষ্ট পারদর্শী বলেও তিনি উল্লেখ করেন।
সম্মেলনে উপস্থিত নৌ-বাহিনীর প্রধান সুনীল লাম্বা নৌ-বাহিনীর দক্ষতা, পরিচর্যা, লজিস্টিক, পরিকাঠামো উন্নয়ন এবং মানবসম্পদের বিষয় নিয়ে বক্তব্য রাখেন। নৌ-বাহিনীর দক্ষতা বৃদ্ধি ও ভবিষ্যৎ কর্মপন্থা ছাড়াও ভারত-প্রশান্ত মহাসাগরে নৌ-বাহিনী প্রতিরক্ষা সহযোগিতা, প্রশিক্ষণ এবং তথ্য বিশ্লেষণ সহ একাধিক বিষয় নিয়ে আলাপ-আলোচনা হয়।
পরবর্তী নৌ-কমান্ডার্স সম্মেলন এ বছরের অক্টোবর/নভেম্বর মাসে অনুষ্ঠিত হবে।
CG/SS/SB
(Visitor Counter : 98
বিজ্ঞানওপ্রযুক্তিমন্ত্রক
জিজ্ঞাসা কর্মসূচীর আওতায় সিএসআইআর-সিএমইআরআই এর কোভিড-১৯ মহামারীর মোকাবিলায় বিভিন্ন উদ্যোগের বিষয়ে ওয়েবিনার
নতুন দিল্লি, ৯ সেপ্টেম্বর, ২০২০
দুর্গাপুরের সিএসআইআর-সিএমইআরআই এর নির্দেশক অধ্যাপক  হরিশ হিরানি বলেছেন, আর্থ সামাজিক উন্নয়নে বিজ্ঞান গুরুত্বপূর্ণ ভূমিকা পালন করে। বর্তমান মহামারী পরিস্থিতির মোকাবিলায় একটি চ্যালেঞ্জ ছুড়ে দিয়েছে, আমাদের বিজ্ঞান ও সমাজের মধ্যে যোগসূত্র তৈরি করতে হবে। আঞ্চলিক প্রশাসনের আন্তর্জাতিক মানের কাজের জন্য বিজ্ঞানের সাহায্যের প্রয়োজন। ৮ই সেপ্টেম্বর জম্মু-কাশ্মীরের স্কুল শিক্ষা দফতরের সমগ্র শিক্ষা অভিযানের সাহায্যে দুর্গাপুরের সিএসআইআর-সিএমইআরআই আয়োজিত ওয়েবিনারে অধ্যাপক হিরানি বক্তব্য রাখছিলেন। সিএসআইআর-সিএমইআরআই এর কোভিড-১৯ মহামারীর মোকাবিলায় বিভিন্ন উদ্ভাবনের প্রসঙ্গে ‘জিজ্ঞাসা’ কর্মসূচীতে আলোচনা হয়েছে। অধ্যাপক হিরানি ছাড়াও জম্মু-কাশ্মীরের স্কুল শিক্ষা, কারিগরি শিক্ষা ও দক্ষতা উন্নয়ন বিভাগের প্রধান সচিব ডঃ আসগর সামোন, সিএসআইআর-সিএমইআরআই এর মুখ্য বিজ্ঞানী ডঃ অঞ্জলী চট্টোপাধ্যায়, সংস্থার প্রিন্সিপাল সেক্রেটরি ডঃ হিমাদ্রী রায়, সিনিয়র সায়েন্টিস্ট শ্রী অভিনাশ যাদব, ডঃ নাসির উল রশিদ এবং সংস্থার আরেক বিজ্ঞানী সঞ্জয় হাসদা এই সেমিনারে উপস্থিত ছিলেন। ৩,৫০০-র বেশি অংশগ্রহণকারী এই ওয়েবিনারে যোগ দেন।
অধ্যাপক হিরানি এই ওয়েবিনারের উদ্বোধন করে বলেন ‘জিজ্ঞাসা’ কর্মসূচীর মাধ্যমে ছাত্র-ছাত্রীরা সিএসআইআর-সিএমইআরআই এর মাধ্যমে স্কুল পর্যায়, আইটিআই, ডিপ্লমা এবং স্নাতক স্তরে যে দক্ষতা বিকাশের সুযোগ রয়েছে সে বিষয়ে আলোচনা করেছে। এই কোভিড মহামারী আরও অনেক দিন ধরে চলবে বলে আশংকা করা হচ্ছে। এই পরিপ্রেক্ষিতে বিজ্ঞানের গুরুত্ব সম্পর্কে তিনি বুঝিয়ে বলেছেন। তাঁদের সংস্থার ফেস মাস্ক, লিকুইড সাবান, হ্যান্ড স্যানিটাইজার, স্প্রে করার যন্ত্র, ভেন্টিলেটর ইত্যাদি সামগ্রীর মধ্যে যে সব নতুন নতুন প্রযুক্তি উদ্ভাবন হয়েছে সে বিষয়ে তিনি বিস্তারিত জানিয়েছেন।
ডঃ আসগর সামোন দেশ জুড়ে সিএসআইআর পরীক্ষাগারগুলিতে বিশেষত জম্মু-কাশ্মীরে যেসব গবেষণামূলক কাজ চলছে, সেই বিষয়গুলির উল্লেখ করেছেন। ডঃ অঞ্জলী চট্টোপাধ্যায় জানিয়েছেন, কাজের জায়গায় এবং হাসপাতালে সৌর চালিত ইন্টেলিমাস্ট, ৩৬০ ডিগ্রি গাড়ি পরিষ্কারের জন্য যন্ত্র সহ বিভিন্ন উদ্যোগ নিয়ে আলোচনা হয়েছে। শ্রী সঞ্জয় হাঁসদা, এই সংস্থা ভেন্টিলেটরে যে সব অতিরিক্ত সুবিধে গুলি যুক্ত করেছেন, তা নিয়ে আলোচনা করেছেন।
ডঃ অরুণ মানহাস জানিয়েছেন, বিজ্ঞান ও প্রযুক্তির ক্ষেত্রে সিএসআইআর-সিএমইআরআই এর গুরুত্ব অনস্বীকার্য। এই ওয়েবিনারে ডঃ আসগর সামোন, জম্মু-কাশ্মীরের দক্ষতা সংক্রান্ত বিকাশ সহ বিভিন্ন বিষয় নিয়ে আলোচনা করেছেন।
(CG/CB/SKD
কৃষিমন্ত্রক
নতুন দিল্লির বিজ্ঞান ভবনে সরকার ও কৃষক সংগঠনগুলির মধ্যে অষ্টম দফার আলোচনা
নতুন দিল্লি, ৮ জানুয়ারি, ২০২১
কেন্দ্রীয় কৃষিমন্ত্রী শ্রী নরেন্দ্র সিং তোমর, কেন্দ্রীয় রেল, বাণিজ্য ও শিল্প এবং উপভোক্তা বিষয়ক, খাদ্য ও গণবন্টন মন্ত্রী শ্রী পীযূষ গোয়েল, কেন্দ্রীয় বাণিজ্য ও শিল্প প্রতিমন্ত্রী শ্রী সোম প্রকাশ আজ নতুন দিল্লির বিজ্ঞান ভবনে ৪১টি কৃষক সংগঠনের প্রতিনিধিদের সঙ্গে আলোচনায় বসেন। বৈঠকে আবারও কৃষক সংগঠনগুলিকে কৃষি আইনে প্রস্তাবিত সংশোধনের ক্ষেত্রে সুনির্দিষ্ট বিষয় ভিত্তিক আলোচনার জন্য আবেদন জানানো হয় ।
শ্রী তোমর বলেন, সারাদেশে কৃষকদের সুবিধার কথা মাথায় রেখে কৃষি আইন তৈরি করা হয়েছে।তিনি আরো জানান সরকার কৃষকদের নিয়ে যথেষ্টই চিন্তিত এবং আন্দোলনের সমাপ্তি চায় ,কিন্তু কোন সমাধানসূত্র না মেলায় উদ্ভুত সমস্যা সমাধান করা যায় নি।
কৃষিমন্ত্রী বলেন কৃষক সংগঠনগুলি আন্দোলনকে যে ভাবে শৃঙ্খলাবদ্ধ রেখেছে,তা প্রশংসনীয়। তিনি বলেন সরকার মুক্ত মনে আলোচনা চালিয়ে যেতে প্রস্তুত। যদি আলোচনা চালানো যায়, তাহলে যুক্তিযুক্ত উপায়ে সম্ভাব্য সমাধান পাওয়া যাবে বলে তিনি জানান।
কৃষক সংগঠন গুলি আইন বাতিলের জন্য অনুরোধ জানালেও সরকার আবারও এই আইন সংশোধন করার পরামর্শ দিয়েছে। দীর্ঘ আলোচনা সত্ত্বেও কোনও সমাধানসূত্র না মেলায়, আগামী ১৫ জানুয়ারি ফের বৈঠকে বসার সিদ্ধান্ত নেওয়া হয়েছে।
নির্বাচনকমিশন
বিধায়কদের ভোটে উত্তরপ্রদেশ বিধান পরিষদের দ্বিবার্ষিক নির্বাচন
নতুন দিল্লি, ০৬ জানুয়ারি, ২০২১
উত্তরপ্রদেশ বিধান পরিষদের ১২টি আসনে নির্বাচনের জন্য ভারতের নির্বাচন কমিশন আজ দিনক্ষণ ঘোষণা করেছে।
ওই ১২ আসনে নির্বাচিত সদস্যদের মেয়াদ ৩০ জানুয়ারি, ২০২১ শেষ হচ্ছে।
ভারতের নির্বাচন কমিশন বিধান পরিষদের ওই আসনগুলিতে বিধায়কদের ভোটে নির্বাচনের জন্য দিন ঘোষণা করেছে।
বিজ্ঞপ্তি প্রকাশের দিন- ১১ জানুয়ারি, ২০২১
মনোনয়নপত্র জমা দেওয়ার শেষ দিন-
১৮ জানুয়ারি, ২০২১
মনোনয়নপত্র পরীক্ষার দিন- ১৯ জানুয়ারি, ২০২১
মনোনয়নপত্র প্রত্যাহারের শেষ দিন- ২১ জানুয়ারি
নির্বাচনের দিন- ২৮ জানুয়ারি, ২০২১
ভোট গ্রহণের সময়- সকাল ৯টা থেকে বিকেল ৪টে।
ভোট গণনার দিন- ২৮ জানুয়ারি, ২০২১
বিকেল ৫ টা।
নির্বাচন পদ্ধতি সমাপনের দিন- ২৯ জানুয়ারি, ২০২১
নির্বাচন সংক্রান্ত বিধি নির্দেশিকাও কমিশনের পক্ষ থেকে জারি করা হয়েছে।
১) প্রত্যেক ব্যক্তিকে মাস্ক ব্যবহার করতে হবে।
২) নির্বাচন কেন্দ্রে এবং কক্ষে প্রবেশের সময় প্রত্যেক ব্যক্তি কে থার্মাল চেকিং করতে হবে।
৩) স্যানিটাইজার ব্যবহার করতে হবে।
৪) কোভিড সংক্রান্ত বিধি মেনে শারীরিক দূরত্ব বজায় রাখতে হবে।
কোভিড সংক্রান্ত যাবতীয় বিধি মানা হচ্ছে কিনা তা তদারকির জন্য ভোটগ্রহণ স্থলে একজন উর্দ্ধতন আধিকারিককে নিয়োগ করতে উত্তর প্রদেশ সরকারের মুখ্য সচিবকে কমিশন নির্দেশ দিয়েছে।
রেলমন্ত্রক
ডিজিটাল পদ্ধতিতে জমির তথ্য সংরক্ষণ
নয়াদিল্লি, ৩০ মার্চ, ২০২২
রেল, ট্র্যাক ম্যানেজমেন্ট সিস্টেম  পোর্টালে জমি ব্যবস্থাপনা সংক্রান্ত একটি মডিউল তৈরি করেছে। এখানে রেলের জমি সংক্রান্ত তথ্য রাখা আছে। এই মডিউলে রেলের কত জমি আছে, সেই জমির মধ্যে কতটা জমি ব্যবহার করা হচ্ছে এবং কোন কোন জমি ব্যবহারের জন্য পরিকল্পনার অনুমোদন পেয়েছে সে সংক্রান্ত তথ্য রয়েছে। ইতিমধ্যেই টিএমএস পোর্টালে ৯৫ শতাংশ জমির তথ্য আপলোড করা আছে। রেল বিভিন্ন প্রকল্পের জন্য জমি অধিগ্রহণ করে। এছাড়াও, আগামীদিনে রেলের সমস্ত সম্পত্তির তথ্য আইআর-জিও পোর্টালে রাখার পরিকল্পনা করা হয়েছে। এই পোর্টালে কত জমি আছে, তার মধ্যে কত জায়গায় বাড়ি তৈরি হয়েছে এবং রেলের জমি কতটা জবরদখল হয়েছে সে সংক্রান্ত তথ্য দেওয়া থাকবে।
লোকসভায় আজ এক প্রশ্নের লিখিত জবাবে এই তথ্য জানিয়েছেন রেল, যোগাযোগ, বৈদ্যুতিন ও তথ্যপ্রযুক্তি মন্ত্রী শ্রী অশ্বিনী বৈষ্ণব।
CG/CB/DM/
(Visitor Counter : 70
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ৩রা অক্টোবর, ২০২১
দেশজুড়ে টিকাকরণ অভিযানে এ পর্যন্ত ৯০ কোটি ৫১লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ২২,৮৪২ জন ।
মোট সংক্রমিতের ১%র কম, মাত্র ০.৮% এখন চিকিৎসাধীন ।২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ২লক্ষ ৭০হাজার ৫শো ৫৭জন।
বর্তমানে কোভিড মুক্ত হওয়ার হার ৯৭.৮৭%।
গত চব্বিশ ঘন্টায় আরোগ্য লাভ করেছেন ২৫হাজার ৯শো ৩০জন।
সারা দেশে এ পর্যন্ত মোট সুস্থ হয়েছেন ৩ কোটি ৩০ লক্ষ ৯৪হাজার ৫২৯ জন।
সাপ্তাহিক সংক্রমিতের হার ১০০ দিন ধরে ৩ শতাংশের নিচে রয়েছে, বর্তমানে ১.৬৬%।
দৈনিক সংক্রমিতের হার গত ৩৪ দিন ধরে ৩ শতাংশের কম, আজ এই হার ১.৮%।
মোট নমুনা পরীক্ষা হয়েছে ৫৭কোটি ৩২লক্ষ।
CG/CB/
(Visitor Counter : 114
বৈদ্যুতিন ও তথ্যপ্রযুক্তি মন্ত্রক
গত চার মাসে আধার কর্তৃপক্ষ ৭৯ লক্ষ শিশুর তথ্যাদি বাল আধার-এ নথিভুক্ত করেছে
নয়াদিল্লি, ১৫ আগস্ট ২০২২
বর্তমান অর্থবর্ষের প্রথম চার মাসে আধার কর্তৃপক্ষ ০-৫ বছর বয়সী ৭৯ লক্ষ শিশুর তথ্যাদি নথিভুক্ত করেছে। এই উদ্যোগকে ‘বাল আধার’ হিসেবে অভিহিত করা হচ্ছে। ৩১ মার্চ পর্যন্ত ০-৫ বছর বয়সী ২ কোটি ৬৪ লক্ষ শিশুর তথ্যাদি ‘বাল আধার’-এ নথিভুক্ত হয়েছে। দেশের বিভিন্ন প্রান্তে ‘বাল আধার’ নিবন্ধীকরণের কাজ সন্তোষজনক হারে এগিয়ে চলেছে। হিমাচল প্রদেশ এবং হরিয়ানায় ৭০ শতাংশ শিশুর নাম ইতোমধ্যেই নিবন্ধীকৃত হয়েছে। জম্মু-কাশ্মীর, মিজোরাম, দিল্লি, অন্ধ্রপ্রদেশ এবং লাক্ষাদ্বীপেও শিশুদের নিবন্ধীকরণের কাজ দ্রুতহারে হচ্ছে।
দেশজুড়ে সার্বিকভাবে ৯৪ শতাংশ নাগরিক আধারে নাম নথিভুক্ত করেছেন। এর ফলে সহজ জীবনযাত্রা এবং সহজে ব্যবসা-বাণিজ্য করার ক্ষেত্রে অনেক সুবিধা হয়েছে।
ইউনিক আইডেন্টিফিকেশন অথরিটি অফ ইন্ডিয়া  বা আধার কর্তৃপক্ষ নাগরিকদের তাঁদের সন্তানের নাম ‘বাল আধার’ উদ্যোগে নিবন্ধীকৃত করতে আহ্বান জানাচ্ছে। ‘বাল আধার’-এর মাধ্যমে শিশুরা বিভিন্ন সামাজিক সুরক্ষা প্রকল্পের সুযোগ-সুবিধা পেতে পারবে। এছাড়াও, সচিত্র পরিচয়পত্রের সুবিধাও পাওয়া যাবে। আধারে নিবন্ধীকরণের সময় হাতের আঙুলের ছাপ এবং চোখের মণির ছবি তোলা হয়। তবে, ‘বাল আধার’-এ শুধুমাত্র শিশুর মুখের অবয়ব এবং তার বাবা-মা অথবা অভিভাবকের  বায়োমেট্রিক তথ্য থাকে।
আধার সঙ্গে ‘বাল আধার’-এর তফাৎ হল এটি নীল রঙের এবং পাঁচ বছর বয়সের পর এর বৈধতা শেষ হয়ে যায়। শিশুর বয়স পাঁচ বছর হলে তাকে আধার সেবা কেন্দ্রে গিয়ে বিভিন্ন বায়োমেট্রিক তথ্য দেওয়ার মাধ্যমে নতুন আধার কার্ড করানো বাধ্যতামূলক।
PG/CB/DM/
(Visitor Counter : 114
স্বরাষ্ট্র মন্ত্রক
আগামীকাল ভোটগণনার দিন কেন্দ্রীয় স্বরাষ্ট্র মন্ত্রক, রাজ্য এবং কেন্দ্রশাসিত অঞ্চলগুলিকে যথাযথ নিরাপত্তা ব্যবস্থা নিতে নির্দেশ দিয়েছে
নয়াদিল্লি, ২২ মে, ২০১৯
লোকসভা নির্বাচনের ভোটগণনার প্রাক্কালে কেন্দ্রীয় স্বরাষ্ট্র মন্ত্রক রাজ্যগুলির মুখ্য সচিব এবং পুলিশের মহানির্দেশকদের আইন-শৃঙ্খলাজনিত পরিস্থিতির বিষয়ে সতর্ক থাকতে বলেছে। দেশের বিভিন্ন অংশে ভোটগণনার সময় আইন-শৃঙ্খলাজনিত পরিস্থিতির অবনতি হলে তা মোকাবিলার ব্যাপারে এই নির্দেশ দেওয়া হয়েছে।
কেন্দ্রীয় স্বরাষ্ট্র মন্ত্রক রাজ্য এবং কেন্দ্রশাসিত অঞ্চলগুলিকে আইন-শৃঙ্খলা, শান্তি এবং স্বাভাবিক জনজীবন বজায় রাখতে বলেছে। স্ট্রংরুম এবং ভোটগণনার কেন্দ্রগুলিতে নিরাপত্তা ব্যবস্থা জোরদার করতে নির্দেশ দেওয়া হয়েছে। ভোটগণনার সময় বিভিন্ন মহল থেকে অশান্তি এবং স্বাভাবিক জনজীবন ব্যাহত হওয়ার আশঙ্কা প্রকাশ করার পর মন্ত্রক এই পরামর্শ দিয়েছে।
CG/CB/DM
(Visitor Counter : 45